recursal/SuperWikiNEXT-32B huggingface dataset:
'*சோமன துடி **( கன்னடம்: ಚೋಮನ ದುಡಿ , (Chomas Drum) கன்னட மொழியில் வெளிவந்த ஒரு திரைப்படம் ஆகும். இது சிவராம் காரந்த் எழுதிய நாவலை அடிப்படையாகக் கொண்டு*** **'சோமன துடி** என்ற பெயரில் திரைப்படமாக்கப்பட்டது. 1975 ஆம் ஆண்டு வெளிவந்த இப்படம் சிறந்த படத்திற்கான இந்தியாவின் தேசிய விருதான *ஸ்வர்ண கமல்* விருதை வென்றது.

கதைச்சுருக்கம்
--------------

சோமா ஒரு கிராமத்தில் ஒரு தீண்டத்தகாத கொத்தடிமைத் தொழிலாளி ஆவார், அவர் ஒரு தாழ்த்தப்பட்ட வகுப்பைச் சேர்ந்தவர் என்பதால் அவர் தனது குடும்பத்துடன் நில உரிமையாளரிடம் வேலை செய்கிறார்.  அவரது சமூக அந்தஸ்து காரணமாக, அவர் மிகவும் விரும்பும் தனது சொந்த நிலத்தை உழவு செய்ய அனுமதிக்கப்படவில்லை. காட்டில் வழிதவறி வந்த ஒரு ஜோடி காளை மாடுகளை அவரால் வளர்க்க முடிந்த்து. அவற்றை பயன்படுத்தி நிலத்தை உழ முடியவில்லை. அவர் கிறிஸ்தவ மிஷனரிகளுடன் தொடர்பு கொள்கிறார். அவர்கள் அவருக்கு நிலத்தின் மீது ஆசை காட்டி அவரை மதம் மாற்ற முயற்சிக்கின்றனர், ஆனால் சோமா தனது மத நம்பிக்கையை விட்டுவிட விரும்பவில்லை. விதி வசத்தால் பாதிப்புற்ற இவர், தன் கோபத்தை, தன்னிடமிருந்த பறையை அடித்து வெளிப்படுத்துகிறார்.

அவருக்கு நான்கு மகன்களும் ஒரு மகளும் உள்ளனர்; அவருடைய மூத்த மகன்களில் இருவர் தொலைதூர காபி எஸ்டேட்டில், கடனை அடைப்பதற்காக வேலை செய்கிறார்கள். ஒரு மகன் காலராவால் இறக்கிறான், மற்றொருவன் ஒரு கிறிஸ்தவ பெண்ணை திருமணம் செய்து கிறிஸ்தவ மதத்திற்கு மாறுகிறான். அவரது மகள் பெள்ளி தோட்டத்தில் வேலை செய்கிறாள். தோட்ட உரிமையாளரிடம் எழுத்தராக பணியாற்றும் மண்வெலா என்பவனின் கவர்ச்சியில் மயங்குகிறாள். சோமாவின் கடனைத் தள்ளுபடி செய்த எஸ்டேட் உரிமையாளர், பெள்ளியைக் கற்பழிக்கிறான். அவள் சோமாவின் வீட்டிற்குத் திரும்பி அவனிடம் நடந்த உண்மையைச் சொல்கிறாள். அவரது இளைய மகன் தீண்டத்தகாதவன் என்பதால், ஆற்றில் மூழ்கிய போது யாரும் அவனைக் காப்பாற்ற முன்வரவில்லை. எனவே ஆற்றில் மூழ்கி இறந்துபோகிறான். பின்னர் சோமன் ஒரு நாள், தனது மகளை மண்வேலாவுடன் மோசமான நிலையில் காண்கிறார். கோபத்தில் அவளை அடித்து வீட்டை விட்டு வெளியேற்றுகிறார். அவரது விதியை மீற, அவர் ஒரு நிலத்தை உழ ஆரம்பித்து, பின்னர் தனது காளையை காட்டுக்குள் விரட்டுகிறார். படத்தின் முடிவில் சோமா தனது வீட்டிற்குள் தன்னை மூடிக்கொண்டு இறக்கும் வரை டிரம் வாசிக்கத் தொடங்குகிறார்.

விருதுகள்
---------

* சிறந்த திரைப்படத்திற்கான தேசிய திரைப்பட விருது (1976)
* சிறந்த நடிகருக்கான தேசிய திரைப்பட விருது - எம்.வி.வாசுதேவ ராவ் (1976)
* சிறந்த கதைக்கான தேசிய திரைப்பட விருது - கே சிவராம் கரந்த்

கர்நாடக மாநில திரைப்பட விருதுகள் 1975-76
* முதல் சிறந்த படம்
* சிறந்த நடிகர் - எம்.வி.வாசுதேவ் ராவ்
* சிறந்த துணை நடிகை - பத்மா குமாதா
* சிறந்த கதையாசிரியர் - சிவராம் காரந்த்
* சிறந்த திரைக்கதை - சிவராம் கரந்த்
* சிறந்த ஒலிப்பதிவு - கிருஷ்ணமூர்த்தி

குறிப்புகள்
-----------

1. ↑  "A genius of theatre". *The Frontline*. 12–25 October 2002. 29 March 2005 அன்று மூலம் பரணிடப்பட்டது. 2009-03-14 அன்று பார்க்கப்பட்டது.
2. ↑  Shampa Banerjee, Anil Srivastava (1988), p65

மேற்கோள்கள்
-----------

* Shampa Banerjee, Anil Srivastava (1988). *One Hundred Indian Feature Films: An Annotated Filmography*. Taylor & Francis. பன்னாட்டுத் தரப்புத்தக எண்:0-8240-9483-2.

வெளி இணைப்புகள்
---------------

* இணையதள திரைப்பட தரவுத்தளத்தில் *Chomana Dudi*
திசு வளர்ப்பு பரிசோதனையில் பயன்படும் தலைகீழ் நுண்ணோக்கி
**தலைகீழ் நுண்நோக்கி** என்பது ஒளி மூலம் மற்றும் ஒளி ஒடுக்கி (Condenser) ஆகியவை மேலேயும், வில்லைத் தொகுப்பு (Lens System) கீழேயும் உள்ள அமைப்பு ஆகும்.

இது 1850 ஆம் ஆண்டில் துலான் பல்கலைக்கழகத்தின் (முன்னர் லூசியானாவின் மருத்துவக் கல்லூரி என பெயரிடப்பட்டது) பேராசிரியரான சே. லாரன்சு சுமித்தால் கண்டுபிடிக்கப்பட்டது.

உருவாக்கும் விதம்
-----------------

தலைகீழ் நுண்ணோக்கியின் மூலம் காணும் மாதிரி வைக்கும் மேடை நிலையாக (Stage) நகராமல் இருக்கும். வில்லைத் தொகுப்பின் பொருளருகு வில்லையின் குவிய தூரம்  மட்டுமே செங்குத்து அச்சில் சரிசெய்யப்படுகிறது. குவிய தூரத்தை மிக துல்லியமாக சரி செய்ய இரட்டைக் குமிழ் திருகு ஒன்று உள்ளது.

நுண்ணோக்கியின் அளவைப் பொறுத்து, வேறுபட்ட உருப்பெருக்கங்களையுடைய நான்கு முதல் ஆறு பொருளருகு  வில்லைகளைத் தேவைக்கேற்ப சுழற்றி பொருத்துமாறு  ஒரு அமைப்பு உள்ளது. நுண்ணோக்கியுடன் ஒரு காணொளி கருவி (Video camera),  உடனொளிர்தல் கருவி (Fluorescence illumination), பொதுக்குவிய வரியோட்டக் கருவி (Confocal scanning) இதனுடன் இன்னும் சில கருவிகளும் இணைக்கப்பட்டுள்ளது

உயிரியல் பயன்பாடுகள்
--------------------

வழக்கமான நுண்ணோக்கியில் ஒரு கண்ணாடி படவில்லை (Slides) வழியாகவே உருப்பெருக்கம் காணப்படுகிறது. தலைகீழ் நுண்ணோக்கிகள், ஒரு பெரிய கொள்கலனில் வைக்கப்பட்டுள்ள உயிருள்ள செல்கள் அல்லது உயிரினங்களைக் காண்பதற்கு பயன்படுகிறது. (உதாரணம்: திசு வளர்ப்பு கொள்கலன்)  எடுத்துக்காட்டாக காசநோய் நுண்ணுயிரிகள் எவ்வகை மருந்துகளுக்கு கட்டுப்படுகின்றது போன்று, நேரடியாக பார்க்க வேண்டிய  உருப்பெருக்கங்களைக் காண உதவுகிறது

நுண்ணியக்குமுறை
---------------

தலைகீழ் நுண்ணோக்கியை நுட்பமாக இயக்க  மிகச் சிறிய உட்கருவிகள் உள்ளன. இவை மாதிரிகளை துல்லியமாகக் காண உதவுகின்றன.

மேற்கோள்கள்
-----------

1. ↑  Smith JL (1852). "The inverted microscope-a new form of microscope". *Am J Sci Arts* **14**: 233–241.

வெளி இணைப்புகள்
---------------

* An example of the Nachet-Smith inverted chemical microscope, c. 1885
**தி இந்தியன் ஃபைன் ஆர்ட்ஸ் சொசைட்டி** (The Indian Fine Arts Society, Chennai) சென்னை தியாகராய நகரில் இயங்கிவரும் ஒரு இசை நடன சபா ஆகும். (இதனை தமிழில் இந்திய நுண்கலைக் கழகம் எனக் கூறலாம்.)

தோற்றம்
-------

இது 1932 ஆம் ஆண்டு சனவரி 14 ஆம் நாள் தொடங்கப் பட்டது. இதனை நிறுவியவர்கள் பி. வி. கோபாலகிருஷ்ணராவ் (B. V. Gopalakrishna Rao) மற்றும் வயலின் மேதை டி. செளடையா ஆகியோராவர்.

நோக்கம்
-------

இந்திய நுண்கலைகளான இசை, நடனம், நாடகம் போன்ற கலைகளை எழுச்சி பெறச் செய்வதும் அந்தந்த துறையில் உள்ள கலைஞர்களை ஊக்குவிப்பதும் சென்னை *தி இந்தியன் ஃபைன் ஆர்ட்ஸ் சொசைட்டி*யின் நோக்கமாகும்.

செயற்பாடுகள்
------------

வருடாவருடம் சென்னையில் டிசம்பர் இசைவிழா காலத்தின்போது இசை மாநாடு, இசைவிழா என்பவற்றை கழகம் நடத்துகிறது. சுமார் 20 நாட்கள் இந்த நிகழ்வு நடைபெறுகிறது.   
இதில் ஒவ்வொரு நாளும் காலை 8.30 மணியிலிருந்து இரவு 10 மணி வரை பக்தி இசை, விரிவுரைகள், செய்து காட்டல்கள் (Demonstration), வாய்ப்பாட்டு, வீணை, வயலின், சக்ஸபோன், புல்லாங்குழல் தனிக் கச்சேரிகள், நடனம், பரதநாட்டியம் போன்ற ஆறு நிகழ்ச்சிகள் இடம் பெறும்.   

பின்வரும் நிகழ்ச்சிகளும் ஒவ்வொரு வருடமும் கழகத்தால் நடத்தப் படுகின்றன.

1. தியாகராஜர் ஆராதனை
2. சுவாதித் திருநாள் நினைவு நாள்
3. ஜி. என். பாலசுப்பிரமணியம் நினைவு நாள்
4. புரந்தரதாசர் நினைவு நாள்
5. சியாமா சாஸ்திரிகள் நினைவு நாள்
6. பாபநாசம் சிவன் நினைவு நாள்
7. அன்னமாச்சாரியார் நினைவு நாள்
8. முத்துசுவாமி தீட்சிதர் நினைவு நாள்

விருதுகள் வழங்கல்
-----------------

ஒவ்வொரு வருடமும் இசை மாநாட்டின் தொடக்க நாளன்று தி இந்தியன் ஃபைன் ஆர்ட்ஸ் சொசைட்டி ஒரு வாய்ப்பாட்டு அல்லது வாத்திய இசைக் கலைஞருக்கு **சங்கீத கலாசிகாமணி** விருது வழங்குகின்றது.  

அது போல மாநாட்டின் இறுதி நாளன்று ஒரு நடனக் கலைஞருக்கு **நாட்டிய கலாசிகாமணி** விருதை வழங்குகின்றது.  

இந்த இரண்டு விருதுகளும் ஒவ்வொன்றும் ஒரு தங்கப் பதக்கத்தையும் ஒரு பொற்கிழியையும் (பணமுடிப்பு) கொண்டதாகும்.

மேற்கோள்கள்
-----------

1. ↑  (T. Chowdiah) Tirumakudalu Chowdiah (ஆங்கிலம்)

வெளி இணைப்புகள்
---------------

* தி இந்தியன் ஃபைன் ஆர்ட்ஸ் சொசைட்டி வலைத்தளம்
**தார்-உல்-ஷிபா** (*Dar-ul-Shifa*) என்பது இந்தியாவின் தெலங்காணாவின் ஐதராபாத்தின் பழைய நகரத்தில் அமைந்துள்ள ஒரு யுனானி மருத்துவமனையாகும். இது பொ.ச.1595 ஆம் ஆண்டில் ஐந்தாவது குதுப் ஷாஹி மன்னரான முகமது குலி குதுப் ஷா அவர்களால் நிறுவப்பட்டது. 

இன்று இது சியா முஸ்லிம்களின் பெரும்பகுதியைக் கொண்டுள்ளது. மேலும், சியா பண்டிகை நாட்களில் உயிர்ப்புடன் இருக்கிறது. இங்குள்ள பெரும்பாலான வீடுகளின் குடும்ப உறுப்பினர்கள் வெளிநாடு வாழ் இந்தியர்களாக இருக்கின்றனர். 

உருது மொழியில் தார்-உல் என்றால் "வீடு" என்றும் ஷிபா "குணப்படுத்துதல்" என்றும் பொருள். எனவே இது குணப்படுத்தும் மையம் என்றும் அழைக்கப்படுகிறது. ஐதராபாத்து நகரத்தின் கட்டுமானப் பணிகள் தொடங்கி ஐந்து ஆண்டுகளுக்குப் பிறகு மருத்துவமனையின் கட்டுமானப் பணிகள் நிறைவடைந்தன. இது நான்கு நூற்றாண்டுகளுக்கு முன்பு உலகின் மிகவும் பிரபலமான மூன்று மருத்துவமனைகளில் ஒன்றாக மாறியது. [2]

அக்கால மக்களுக்கு யுனானி மருந்து மட்டுமே கிடைத்தது. இது பாரசீக நாடுகளைச் சேர்ந்த மருத்துவர்களை மருத்துவ சேவையை வழங்க அழைத்து வந்தது. ஒரே நேரத்தில் 400 நோயாளிகளுக்கு மருந்துகள் இலவசமாக வழங்கப்பட்டன.

புவியியல் ரீதியாக, தார்-உல்-ஷிஃபா ஐதராபாத்து நகரின் தெற்கே, முசி ஆற்றங்கரையில் அமைந்துள்ளது. இது சார்மினார் சட்டமன்றத் தொகுதியின் கீழ் உள்ளது. வரலாற்று ரீதியாக இது ஐதராபாத்தின் பழைய நகர்ப்புறங்களில் ஒன்றாகும்; இப்போது அது பழைய நகரமான ஐதராபாத்தின் ஒரு பகுதியாகும்.

வரலாறு
------

400 ஆண்டுகளுக்கு முன்பு சுல்தான் முகமது குலி குதுப் ஷா கட்டிய மருத்துவமனையின் பெயர் இந்தப் பகுதிக்குக் கிடைத்தது. பின்னர், நிசாம்களின் ஆட்சியின் போது, போதிய இடவசதி இல்லாததால் மருத்துவமனை வேறு கட்டிடத்திற்கு மாற்றப்பட்டு பழைய கட்டிடம் *அலவா இ-சர்தூக்* என்ற நினைவு சடங்குகளின் துக்கத்திற்கான ஒரு கூட்ட மண்டபமாக மாற்றப்பட்டது.இதனை ஆண்டு முழுவதும் எப்போது வேண்டுமானாலும் பார்வையிடலாம். தற்போது இந்தக் கட்டிடம் நிசாம் அறக்கட்டளையின் கீழ் உள்ளது.

கட்டுமானம்
----------

ஆறாயிரம் சதுர அடி பரப்பளவில் இரண்டு தளங்களில் கட்டப்பட்ட இந்த கட்டிடத்தில் ஒவ்வொரு தளத்திலும் 12 அறைகள் இருந்தன. நோயாளிகளுக்கு வடக்கு நோக்கி உயரமான பிரதான நுழைவாயிலின் இருபுறமும் இரண்டு தளங்களில் எட்டு இரட்டை படுக்கையறைகள் கட்டப்பட்டன. மேலும், வெளிநோயாளிகளுக்கான வார்டு வடக்குப் பக்கத்தின் பிரதான நுழைவாயிலுக்கு அடுத்ததாக கட்டப்பட்டது.

தீ விபத்து
----------

மே 7, 2019 அன்று, இங்குள்ள குலி குதுப் ஷாஹி நகர்ப்புற மேம்பாட்டு ஆணையத்தில் தீ விபத்து ஏற்பட்டது. திங்கள்கிழமை மாலை 4 மணியளவில் ஏற்பட்ட இந்த தீ, ஆணையத்துக்கு சொந்தமான கட்டிடத்தின் முதல் தளத்தில் உள்ள பதிவறையில் தொடங்கியது. கட்டிடத்தின் மோசமான நிலை காரணமாக தீயைக் கட்டுப்படுத்த தீயணைப்பு அதிகாரிகள் சிரமப்பட்டனர். கிட்டத்தட்ட நான்கு மணி நேரம் கழித்து, தீ அணைக்கப்பட்டது.

மேற்கோள்கள்
-----------

1. ↑  Akbar, Syed (August 23, 2017). "Hyderabads first full fledged hospital liies on death bed". *Times of India*. .
2. ↑  "Fire breaks out at Darulshifa in Hyderabad". *Deccan Chronicle* (ஆங்கிலம்). 2019-05-07. 2020-09-06 அன்று பார்க்கப்பட்டது.
**தார்த்தாரியா வில்லைகள்** என்பன ருமேனியாவில் உள்ள தார்த்தாரியா என்னும் இடத்தில் கண்டுபிடிக்கப்பட்ட மூன்று களிமண் வில்லைகளைக் குறிக்கும். இவ் வில்லைகளில் காணப்படும் குறியீடுகள் தொல்லியலாளர்கள் மத்தியில் சர்ச்சைகளை உருவாக்கின. சிலர் இவ் வில்லைகளில் காணப்படுபவை முறையான எழுத்துக்களே என்றும் அவையே உலகில் தோன்றிய முதல் எழுத்துக்கள் என்றும் கூறுகின்றனர் சிலர் அதை மறுக்கின்றனர்.

கண்டுபிடிப்பு
-------------

இவ்வில்லைகள் 1961 ஆம் ஆண்டில் பெயர்பெற்ற அல்பா லூலியா என்னும் நகரிலிருந்து 30 கிலோமீட்டர் தொலைவில் உள்ள ஒரிடத்தில் கண்டுபிடிக்கப்பட்டன. குளூச் அருங்காட்சியகத்தைச் சேர்ந்த நிக்கோலே விலாசா (Nicolae Vlassa) என்பவர் அகழ்வாய்வு ஒன்றின்போது இந்தச் சுடப்படாத களிமண் வில்லைகளைக் கண்டெடுத்தார். இவற்றுடன், கல், களிமண் ஆகியவற்றால் செய்யப்பட்ட சிறிய உருவங்களும், ஒரு கையணியும், வளர்ந்த ஆண் ஒருவருடைய எரிந்து உடைந்த எலும்புகளும் கிடைத்தன. இரண்டு வில்லைகள் செவ்வக வடிவம் கொண்டவை, ஒன்று வட்ட வடிவமானது. இவை அனைத்தும் மிகவும் சிறிய அளவு கொண்டவை. வட்ட வில்லை 6 சதமமீட்டர் விட்டம் கொண்டது. இவற்றுள் வட்ட வில்லையிலும், செவ்வக வில்லை ஒன்றிலுமாக இரண்டு வில்லைகளில் துளைகள் இடப்பட்டுள்ளன. 

மூன்று வில்லைகளிலுமே அவற்றின் ஒரு பக்கத்தில் குறியீடுகள் காணப்படுகின்றன. இவற்றில் உள்ளது போன்ற குறியீடுகள் சேர்பியாவில் உள்ள வின்கா என்னுமிடத்தில் அகழ்ந்தெடுக்கப்பட்ட மட்பாண்டங்களிலும் தெற்கு பால்க்கன் பகுதிகளில் உள்ள வேறு பல இடங்களிலும் எடுக்கப்பட்ட பொருட்களிலும் காணப்படுகின்றன. துளையிடப்படாத வில்லையில் கொம்புள்ள ஒரு விலங்கும், இன்னொரு உருவமும், ஒரு மரக் கிளையும் உள்ளன. மற்ற வில்லைகளில் பலவிதமான பண்பியல் (abstract) குறியீடுகள் காணப்படுகின்றன. புதைப்பின் காரணம் என்னவெனத் திளிவாகத் தெரியவில்லை, ஆனால், புதைக்கப்பட்ட உடல் ஒரு ஆவியேறிப் பேசுபவருடையதாக இருக்கலாம் எனச் சொல்லப்படுகின்றது.

வெளியிணைப்புக்கள்
-----------------

* "தார்த்தாரிய வில்லைகளில் காணப்படும் குறியீடுகள் ருமேனிய நாட்டார் கலிகளிலும் காணப்படுகின்றன", by Ioana Crişan.
* "மிலேடி தார்த்தாரியாவும் தார்த்தாரியா வில்லைகளின் கண்டுபிடிப்பும், by மார்க்கோ மெர்லினி
**தார்ப் வினை** (*Thorpe reaction*, **தோர்ப் வினை** என்பது அலிஃபாட்டிக் நைட்ரில் சேர்மங்கள் கார வினைவேகமாற்றியால் வினையூக்கப்பட்டு ஈனமீன்கள் உருவாகும் வேதி வினையாகும் என்று விவரிக்கப்படுகிறது. சோசெலின் ஃபீல்டு தார்ப் என்பவர் இவ்வினையைக் கண்டறிந்தார்.

ஹார்ப் வினைஹார்ப் வினை

தார்ப்–சிக்லர் வினை
-------------------

**தார்ப்-சீக்லர் வினை** அல்லது **சீக்லர் முறை** (*Ziegler method*) என்பது வினையைக் கண்டுபிடித்த சோசெலின் ஃபீல்டு தார்ப், கார்ல் சீக்லர் ஆகியோரின் பெயராலேயே அழைக்கப்படுகிறது. இம்முறையில் அலிஃபாட்டிக் நைட்ரில் சேர்மங்கள் அமில நீராற் பகுப்பு மூலம் மூலக்கூறக உருமாற்றம் அடைந்து வினை விளைபொருளாக வட்ட கீட்டோனாக மாறுகின்றன. இவ்வினை கருதுபொருள் வாதப்படி டைக்மான் ஒடுக்கத்துடன் தொடர்புடையது ஆகும்.

மேற்கோள்கள்
-----------

1. **^**  Baron, H.; Remfry, F. G. P.; Thorpe, Y. F. (1904). "CLXXV.?The formation and reactions of imino-compounds. Part I. Condensation of ethyl cyanoacetate with its sodium derivative". *J. Chem. Soc.* **85**: 1726. doi:10.1039/ct9048501726. .
2. **^**  Karl Ziegler *et al.* (1933). *Ann.* **504**: 94.
3. **^**  Schaefer, J. P.; Bloomfield, J. J. (1967). "The Dieckmann Condensation (Including the Thorpe-Ziegler Condensation)". *Org. React.*. **15**. பக். 1. doi:10.1002/0471264180.or015.01. பன்னாட்டுத் தரப்புத்தக எண்:0471264180.

வெளி இணைப்புகள்
---------------

* Thorpe-Ziegler reaction: *4-Phosphorinanone, 1-phenyl-* Organic Syntheses, Coll. Vol. 6, p. 932 (1988); Vol. 53, p. 98 (1973) Link
தருமபுரி மாவட்டம் நாயக்கன் கொட்டாயில் அமைக்கப்பட்டுள்ள பாலன, அப்பு ஆகியோரின் நினைவுச் சின்னம் மற்றும் சிலைகள்
பாலன, அப்பு ஆகியோரின் நினைவுச் சின்னத்தில் பதிக்கப்பட்டுள்ள கல்வெட்டு
**பாலன்** இடதுசாரி தீவிரவாத இயக்கத்தைச் சார்ந்தவர். தமிழ் நாட்டின் தருமபுரி மாவட்டத்தில் 1977ல் உருவான நக்சலைட் இயக்கத்தை முன்னின்று வழிநடத்திய இருதலைவர்களில் ஒருவர். இன்னொருவர் அப்பு. சீரியம் பட்டி என்ற கிராமத்தில் ஆயிரக்கணக்கான பொதுமக்களிடையே பொதுக்கூட்டத்தில் உரையாடிக் கொண்டிருந்தபோது காவல் துறையினரால் சுற்றி வளைக்கப்பட்டார். மேடையிலேயே கைதுசெய்யப்பட்டு அழைத்துச் செல்லப்பட்டு, அடித்து உதைத்து எலும்புகள் நொறுக்கப்பட்டது. தப்பியோட முயன்றபோது விழுந்து அடிபட்டதாக சொல்லி மருத்துவ மனையில் சேர்த்தனர்.

உடல் சற்று தேறிய நிலையில் 1980 செப்டெம்பர் 17 அன்று வால்டர் தேவாரம் தலைமையிலான போலீஸ் படையால் சென்னையில் கைதுசெய்யப்பட்டார். இவர் நீண்ட சித்திரவதைக்குப்பின்னர் கொல்லப்பட்டார் என்று கூறப்டுகிறது. இன்றும் தேடப்படும் குற்றவாளிகள் பட்டியலிலேயே இருக்கிறார்கள். இவர்களின் நினைவுச்சின்னம் இப்போது நாயக்கன் கொட்டாய் என்ற ஊரில் உள்ளது. இடதுசாரிகளால் செப்டெம்பர் 17 அன்று இவர்களுக்கு அஞ்சலி செலுத்தப்படுகிறது

மேற்கோள்கள்
-----------

* தனியார் பஸ்களை சிறை பிடித்தது நக்சலைட்டுகளா? பரணிடப்பட்டது 2010-12-23 at the வந்தவழி இயந்திரம்
* Ear to the ground
* A crackdown in Tamil Nadu  பரணிடப்பட்டது 2007-08-11 at the வந்தவழி இயந்திரம்
* Ideology gone, it's rump naxalism in Dharmapuri  பரணிடப்பட்டது 2005-01-18 at the வந்தவழி இயந்திரம்


1. ↑  மக்களின் துணையோடு மரணத்தை வென்றேன், புலவர் கலியபெருமாள், பக்.109
Hindu Sage and Philosopherவார்ப்புரு:SHORTDESC:Hindu Sage and Philosopher

**கோஷா** ( சமக்கிருதம்: घोषा ) ஒரு பண்டைய வேத கால இந்திய பெண் தத்துவவாதி ஆவார். சிறுவயதிலிருந்தே, தோல் வியாதியால் அவர் பாதிக்கப்பட்டார். அது அவரைச் சிதைத்தது. அசுவுனி குமாரர்கள் அவரை குணப்படுத்தி அவரது இளமை, ஆரோக்கியம் மற்றும் அழகை மீட்டெடுத்தார்கள். இதன் விளைவாக, அவர் திருமணம் செய்துகொண்டு ஒரு மகனையும் பெற்றார். அவர் வேதங்களில் புலமை பெற்றிருந்தாரென்றும் ரிக்வேதத்தில் இரண்டு பாடல்களை எழுதினார் என்றும் கூறப்படுகிறது.  மந்திரங்களை நன்கு அறிந்தவர் என்ற பொருளில் அவள் *மந்திரத்ரிகா* என்றும் அழைக்கப்பட்டார்.  அவர் ஒரு பிரம்மவாதினி அல்லது பிராமணத்தின் பேச்சாளர் அல்லது பிரகடனர் என்றும் அறியப்பட்டார். மேலும் ஒரு கூர்நோக்கையுடைய ஆன்மீக வாழ்க்கையை அவர் நடத்தினார்.

சுயசரிதை
--------

கோஷா இந்தியாவில் வேத காலத்தில் பிறந்தார். இவரது தந்தை காக்ஷிவத் மற்றும் தாத்தா திர்கதாமஸ் இருவரும் ரிக்வேதத்தில் பாடல்களை எழுதியுள்ளனர். தோல் நோயால் அவதிப்பட்டு வந்த அவர், வீட்டில் தங்கி தந்தைக்குச் சிகிச்சை அளித்தார். ஒரு பாடலின் படி, தொழுநோயால் பாதிக்கப்பட்டார்.  இதனால் இவர் நீண்ட காலம் திருமணமாகாத கன்னிப் பெண்ணாகவே இருந்தார். புத்துயிர் தருவதில் தேர்ச்சி பெற்ற அக்கால தெய்வீக மருத்துவ இரட்டையர்களான அசுவினிகளிடம் இவர் உருக்கமாக பிரார்த்தனை செய்தார். அவர்கள் இளமையை மீட்டெடுக்கவும், அபரிமிதமான அறிவைப் பெறவும், தோல் நோயைக் குணப்படுத்தவும் இவருக்கு மது வித்யா என்னும் ஒரு வேத போதனையை, இரகசிய விஞ்ஞானத்தைக் கற்பித்தார்கள். தொடர்ச்சியான பிரார்த்தனையின் காரணமாக அசுவினி குமாரர்கள் இவரது தோல் பிரச்சனையை குணப்படுத்தி அவளது அழகை மீட்டெடுத்தனர். அதன் பின்னர் இவருக்குத் திருமணம் நடந்தது. சுஹஸ்தியா என்ற மகனும் பிறந்தார். சுஹஸ்தியா ரிக்வேதத்தில் ஒரு பாடலையும் இயற்றினார்.  

அசுவினி குமாரர்களைப் புகழ்ந்து கோஷா ரிக்வேதத்தின் பத்தாவது *மண்டலத்தின்* (புத்தகம்), அத்தியாயம் 10ல் பாடல்கள் 39 மற்றும் 40 ஆன 14 வசனங்களைக் கொண்ட இரண்டு சூக்தங்களை ( *கீதங்களை* ) இயற்றினார். முதல் பாசுரம் அசுவினிகளைப் போற்றுகிறது. இரண்டாவது பாடல் அவரது அந்தரங்க உணர்வுகளையும் திருமண வாழ்க்கைக்கான விருப்பங்களையும் வெளிப்படுத்தும் தனிப்பட்ட ஆசையாகப் பாடப்பட்டிருக்கின்றது.

மேற்கோள்கள்
-----------

1. ↑   name="Grand">"Ghosha". Indian Scripture.com. 7 December 2015 அன்று பார்க்கப்பட்டது."Ghosha". Indian Scripture.com. Retrieved 7 December 2015.
2. ↑  Singh 2008.
3. 1 2 3  "Ghosha". Indian Scripture.com. 7 December 2015 அன்று பார்க்கப்பட்டது.
4. ↑  Vivekananda 1954.
5. ↑  Prabhu 1991.
6. ↑  "Women In Ancient India". *Ghosha*. Indic Studies Foundation. 7 December 2015 அன்று பார்க்கப்பட்டது.
7. ↑  Pandey 2008.
8. ↑  "The Rig Veda".

மேலும் பார்க்க
--------------

* Pandey, B. K. (2008). *Encyclopaedia of Indian philosophers*. Anmol Publications. பன்னாட்டுத் தரப்புத்தக எண்:978-81-261-3524-0. .
* Prabhu, Pandharinath H. (1991). *Hindu Social Organization: A Study in Socio-psychological and Ideological Foundations*. Popular Prakashan. பன்னாட்டுத் தரப்புத்தக எண்:978-81-7154-206-2. .
* Singh, Achyut Kumar (2008). *Edu.& National Character*. APH Publishing. பன்னாட்டுத் தரப்புத்தக எண்:978-81-313-0277-4. .
* Vivekananda, Swami (1954). *Awakened India*. Swami Smaranananda. .
கோஷியின் இடைமதிப்புத் தேற்றத்தின் வடிவவியல் விளக்கம்
வகை நுண்கணிததில் **கோஷியின் இடைமதிப்புத் தேற்றம்** (*Cauchy's mean value theorem*) அல்லது **நீட்டிக்கப்பட்ட இடைமதிப்புத் தேற்றம்** (*extended mean value theorem*) என்பது இடைமதிப்புத் தேற்றத்தின் பொதுமைப்படுத்தலாகும்.

இத்தேற்றத்தின் கூற்று:

{\displaystyle f,\,} {\displaystyle g\,} சார்புகள்,

* மூடிய இடைவெளி [*a*,*b*] -ல் தொடர்ச்சியானவையாகவும்;
* திறந்த இடைவெளி (*a*,b) ல் வகையிடத்தக்கவையாகவும் இருந்தால்,

{\displaystyle (f(b)-f(a))g\,'(c)=(g(b)-g(a))f\,'(c).\,}
என்றவாறு ஒரு மதிப்பு, *c* ∈ (*a*,*b*) காணமுடியும்.

{\displaystyle \displaystyle g(a)\neq g(b)} மற்றும் {\displaystyle \displaystyle g'(x\_{0})\neq 0} எனில் இம்முடிவை,
{\displaystyle {\frac {f'(c)}{g'(c)}}={\frac {f(b)-f(a)}{g(b)-g(a)}}\cdot } என மாற்றி எழுதலாம்.
வடிவவியல் முறையில் இது, (*f*(*a*),*g*(*a*)), (*f*(*b*),*g*(*b*)) புள்ளிகளை இணைக்கும் கோட்டிற்கு இணையாக

{\displaystyle {\begin{array}{ccc}[a,b]&\longrightarrow &\mathbb {R} ^{2}\\t&\mapsto &{\bigl (}f(t),g(t){\bigr )},\end{array}}} என்ற வளைவரைக்கு ஏதாவது ஒரு தொடுகோடு இருக்கும் என்பதைக் காட்டுகிறது.
எனினும், வெவ்வேறானவையாக இருக்கும் அனைத்து (*f*(*a*),*g*(*a*)) and (*f*(*b*),*g*(*b*)) -க்கும் இதுபோன்ற இணைத்தொடுகோடு அமையும் என கோஷியின் தேற்றம் கூறவில்லை. ஏனென்றால் {\displaystyle \ f^{\prime }(x)=g^{\prime }(x)=0} என அமையும் *c* மதிப்புகளுக்கு மட்டும்தான் அதாவது மேலே தரப்பட்ட வளைவரையின் நிலைப் புள்ளிகளில்தான் அவ்வாறு இருக்க முடியும். அந்த மாதிரியான புள்ளிகளில் தொடுகோடுகள் இல்லாமலே இருக்கலாம்

எடுத்துக்காட்டு வளைவரை:

{\displaystyle t\mapsto (t^{3},1-t^{2}),} என்ற வளைவரை, [−1,1] இடைவெளியில் (−1,0) லிருந்து (1,0) க்குச் செல்கிறது. இவ்வளைவரைக்கு நிலைப் புள்ளி உள்ளது. மேலும் *t* = 0-ல் ஒரு கூர் உள்ளது. இருப்பினும் அதற்கு கிடைமட்டத் தொடுகோடு இல்லை.
கோஷியின் தேற்றத்தைப் பயன்படுத்தி லாபிதாலின் விதியை நிறுவலாம்.*g*(*t*) = *t*. எனில் கோஷியின் இடைமதிப்புத் தேற்றத்தின் ஒரு சிறப்புவகை இடைமதிப்புத் தேற்றமாகும்.

நிறுவல்
-------

{\displaystyle \ h(x)=f(x)-rg(x),} *r* ஒரு மாறிலி, எனக் கொள்க.

{\displaystyle f,\,} {\displaystyle g\,} சார்புகள், இடைவெளி [*a*, *b*] -ல் தொடர்ச்சியானவையாகவும்; திறந்த இடைவெளி (*a*,b) ல் வகையிடத்தக்கவையாகவும் இருப்பதால் {\displaystyle h,\,} -ம் அதே நிபந்தனைகளுக்குக் கட்டுப்படும்.

{\displaystyle \ h(a)=h(b)} என்றவாறு *r* -ன் மதிப்பை எடுத்துக்கொள்ள வேண்டும்.

{\displaystyle {\begin{aligned}h(a)=h(b)&\iff f(a)-rg(a)=f(b)-rg(b)\\&\iff r(g(b)-g(a))=f(b)-f(a)\\&\iff r={\frac {f(b)-f(a)}{g(b)-g(a)}}\cdot \end{aligned}}}
ரோலின் தேற்றத்தின் நிபந்தனைகள் மூன்றையும் {\displaystyle h,\,} நிறைவு செய்வதால், ரோலின் தேற்ற முடிவின்படி:

ஏதாவது ஒரு மதிப்பு, *c* ∈ (*a*,*b*) -க்கு 

{\displaystyle \ h'(c)=0},
{\displaystyle \ h(x)=f(x)-rg(x)} லிருந்து:

{\displaystyle h'(c)=0=f'(c)-r(g'(c))\Rightarrow {\frac {f'(c)}{g'(c)}}=r={\frac {f(b)-f(a)}{g(b)-g(a)}}}
என தேற்றம் நிறுவப்படுகிறது.

வெளி இணைப்புகள்
---------------

* PlanetMath: Mean-Value Theorem பரணிடப்பட்டது 2009-11-18 at the வந்தவழி இயந்திரம்
* Weisstein, Eric W. "Mean value theorem", *MathWorld*.
* Weisstein, Eric W. "Cauchy's Mean-Value Theorem", *MathWorld*.
* "Mean Value Theorem: Intuition behind the Mean Value Theorem" at the Khan Academy
**கோஷ்டம்** அல்லது **கோட்டம்** என்பது இந்து சமய கோயிலின் கருவறையை சுற்றி அமைந்திருக்கும் வெளிப்புறச் சுவராகும். இந்த கோஷ்டத்தில் ஆகம முறைப்படி சில இறைருவங்கள் அமைக்கப்படுகின்றன.

நந்தமேடு சிவாலயத்தின் கோஷ்டத்தில் தட்சணாமூர்த்தி சிலை
சிவாலயங்களில் உள்ள கோஷ்டத்தில் நர்த்தன விநாயகர், தட்சிணாமூர்த்தி, திருமால், லிங்கோத்பவர், பிரம்மா, விஷ்ணு துர்க்கை போன்ற இறைச் சிலைகள் அமைக்கப்படுகின்றன. இந்த கோஷ்டத்தில் கருவறையிலிருந்து வெளியேறுகிற அபிசேக நீர் போகும் பாதையான கோமுகியும் அமைக்கப்படுகிறது. மன்னர்கள் காலத்தில் கட்டப்பட்ட பெரிய கற்றளிகளில் இவை இந்த சிற்பங்களைத் தவிற பல்வேறு சிவ மூர்த்தங்களும் அமைக்கப்படுகின்றன. சிவாலயங்களில் உள்ள கோஷ்டத்தினை "சிவாலய கருவறைக் கோஷ்டம்" என்றும் "சிவாலய கோஷ்டம்" என்றும் அழைப்பர். 

சாக்த கோயில்கள் எனப்படும் அம்மன் கோயில்களில் பிரம்மாகி, வைஷ்ணவி போன்றோரின் சிலைகள் கோஷ்டத்தில் அமைக்கப்படுகின்றன.

ஆதாரங்கள்
---------

1. ↑  கடன் பிரச்னை தீர்த்தருளும் அரன் 2013-12-11 தினகரன்
2. ↑  "சிவாலய கோஷ்டத்தில் தெற்கு நோக்கி அமர்ந்துள்ள தட்சிணாமூர்த்தியை நாம் தரிசிக்கலாம்." குருவே சரணம் - மும்பை ராமகிருஷ்ணன் 01-07-13
லீமா ரோசு
**ஆர். லீமா ரோசு**  (*R. Leema Rose*) இந்தியாவில் தமிழ்நாட்டைச் சேர்ந்த இடது சாரி அரசியல்வாதி. 2006 ஆம் ஆண்டில் இவர் தமிழ்நாடு சட்டமன்றத்திற்கு மார்க்சிஸ்ட் கம்யூனிஸ்ட் கட்சியின் சார்பில் கன்னியாகுமரி மாவட்டம், திருவட்டார் தொகுதியில் போட்டியிட்டு தேர்ந்தெடுக்கப்பட்டார்.  

இவர் இளங்கலை அறிவியல் மற்றும் இளங்கலை கல்வியில் பட்டம் பெற்ற பட்டதாரி ஆவார். 1989 ஆம் ஆண்டு முதல் இந்திய மார்க்சிஸ்ட் கம்யூனிஸ்ட் கட்சியில் உறுப்பினராவார். 2011 ஆம் ஆண்டு சட்டமன்ற தேர்தலில் கன்னியாகுமரி மாவட்டம், விளவங்கோடு தொகுதியில் போட்டியிட்டார். இவர் அனைத்திந்திய ஜனநாயக மாதர் சங்கத்தின் கன்னியாகுமரி மாவட்ட செயலாளராக இருந்தார்.

மேற்கோள்கள்
-----------

1. ↑  "2006 Tamil Nadu Election Results, Election Commission of India" (PDF). 2018-06-13 அன்று மூலம் (PDF) பரணிடப்பட்டது. 2017-06-24 அன்று பார்க்கப்பட்டது.
2. ↑  "Profile of CPI(M) Candidates for Tamilnadu Assembly Elections: 2011". Communist Party of India (Marxist). 24 சூன் 2017 அன்று பார்க்கப்பட்டது.

வெளி இணைப்புகள்
---------------

1. Affidavit submitted along with application for the 2006 TN State elections பரணிடப்பட்டது 2014-10-22 at the வந்தவழி இயந்திரம்
**கோட்டூர் சோமன்** (*Kottur Soman*) என்பது இந்தியாவிலுள்ள கேரள வனத் துறைக்குச் சொந்தமான உலகிலேயே மிகவும் வயதான யானையாகும்.

கேரள வனத்துறையினர் 1968 ஆம் ஆண்டு ரன்னி வனச்சரகத்திற்கு உட்பட்ட தேக்குதோடு கெப்ரமாலா பகுதியில் இருந்து சோமனை கொள்முதல் செய்தனர். சோமனை கோன்னி யானைகள் முகாமுக்கு அழைத்துச் சென்ற பிறகு, அதற்கு பயிற்சி அளிக்கப்பட்டு நல்ல கும்கி யானையாக மாற்றப்பட்டது 1977 ஆம் ஆண்டு வரை சோமனின் கீழ் பல யானைகளுக்கு பயிற்சி அளிக்கப்பட்டது. அதன் பிறகு அரசாங்கம் யானைகளை காட்டில் இருந்து பிடிப்பதை தடை செய்தது. 2020 ஆம் ஆண்டு அக்டோபர் மாதத்தில் கோட்டூர் யானைகள் சரணாலயத்தில் ஒரு நிகழ்வு ஏற்பாடு செய்யப்பட்டது. அங்கு சோமனின் 78 ஆவது பிறந்தநாளுக்குப் பிறகு, மிக வயதான யானைக்கான கின்னசு உலக சாதனை பட்டியலில் இடம்பிடிக்க ஆணையம் தயாராகி வந்த நிலையில், சரணாலயத்தில் உள்ள மற்ற யானைகளால் சோமனுக்கு மரியாதை செய்யப்பட்டது.

மேற்கோள்கள்
-----------

1. ↑  കുമാർ, ബി അജിത്. "Kotur Elephant Grandfather to enter into Guinnes book of records". *Mathrubhumi* (மலையாளம்). 2020-10-04 அன்று மூலம் பரணிடப்பட்டது. 2021-02-20 அன்று பார்க்கப்பட்டது.
2. ↑  "തലയുയര്‍ത്തി ആനമുത്തച്ഛന്‍ ഗിന്നസിലേയ്ക്ക്". *ETV Bharat News* (ஆங்கிலம்). 2021-02-20 அன்று பார்க்கப்பட்டது.
3. ↑  ഡെസ്ക്, വെബ് (9 October 2020). "പ്രായത്തിൽ മുന്നിൽ; കോന്നി സോമൻ ഗിന്നസ് റെേക്കാഡിലേക്ക്". *Madhyamam* (ஆங்கிலம்). 2021-02-20 அன்று பார்க்கப்பட்டது.
4. ↑  "Oldest living elephant; Soman honoured". *Mathrubhumi* (மலையாளம்). 2021-11-07 அன்று மூலம் பரணிடப்பட்டது. 2021-02-20 அன்று பார்க்கப்பட்டது.
**கோட்டியா** என்பது இந்தியாவில் சரக்குப் போக்குவரத்துக்காகப் பயன்படும் சிறிய அளவிலான கப்பல்கள் ஆகும். தமிழகத்தின் கடலூர் துறைமுகத்தில் சிறிய அளவிலான கோட்டியா கட்டும் பணி நடந்து வருகிறது. தமிழகத்தில் கடலூர், தூத்துக்குடி ஆகிய இடங்களில் மட்டுமே கோட்டியா என அழைக்கப்படும் சிறிய கப்பல்கள் கட்டப்படுகின்றன. கடலூரில் மீன்பிடித் துறைமுகத்தைச் சுற்றியுள்ள பகுதிகளில் கோட்டியா கட்டுவது, பழுது பார்ப்பது ஆகிய பணிகள் மேற்கொள்ளப்படுகின்றன. தரை வழி அனுப்பப்படும் சரக்குகளுக்கு எரிபொருள் செலவு, இயந்திரத் தேய்மானம் போன்றவற்றால் கூடுதல் செலவாகிறது. அதனால் அதிகமான சரக்குகளை அனுப்ப கடல்வழியைத் தேர்வு செய்கின்றனர். அதனால் கடலில் சரக்குகளை ஏற்றிச்செல்லும் கோட்டியாக்களுக்கு அதிக தேவை ஏற்படுகிறது.

பெயர் விளக்கம்
--------------

‘கோட்டியா’ என்றால், கடலில் புலி போல வேகமாகச் செல்லுகின்ற கப்பல். கோட்டியா என்றால், இலங்கையில் புலி என்று பொருள். அது சோழர்களைக் குறிப்பது.

தேவை
----

துறைமுகத்திற்கு வரமுடியாத பெரிய கப்பல்களில் இருந்து சரக்குகளைக் கையாள இவை பயன்படுகின்றன. 
சிறிய அளவிலான கோட்டியாக்கள் சுமார் 10 டன்கள் வரை எடை தாங்கும் ஆற்றல் கொண்டவை.
கடலூர் துறைமுகப் பகுதிகளில் தற்போது 100 டன் முதல் 400 டன் வரையிலான சரக்குகளைக் கையாளும் திறன் கொண்ட பெரிய அளவிலான கோட்டியாக்கள் கட்டப்படுகின்றன. கிசிறப்பான வேலைப்பாடுகள், ஆள் கூலி குறைவு, கோட்டியா உருவாக்கத் தேவையான மரங்கள் எளிதாக கிடைப்பது உள்ளிட்ட பல்வேறு காரணங்களால் கடலூர் பகுதிகளுக்கு வெளியூர்களில் இருந்து கோட்டியா செய்வதற்காக ஆணைகள் வருகின்றன. இவ்வகை கோட்டியா தயாரிப்பதற்கு தூத்துக்குடி, அந்தமான் பகுதிகளிலிருந்தும் கோழிக்கோடு, மங்களூர் பகுதியிலிருந்தும் பெரும்பாலான ஆணைகள் பெறப்படுகின்றன. இங்கு தயாரிக்கப்படும் கோட்டியாக்கள் பெரும்பாலானவை லட்சத்தீவுகளுக்கு உணவு பொருட்கள், கட்டுமான பொருட்கள் ஆகியவற்றைக் கொண்டு செல்லவும் அரபிக்கடலில் உள்ள மங்களூர், மும்பை, போர்பந்தர் ஆகிய துறைமுகங்களில் சரக்குக் கையாளவும் பயன்படுத்தப்படுகின்றன.

கட்டுமானம்
----------

கிடைப்பதற்கு அரிதான ஆயில் கோங்கு, இலுப்பை முதலான மரங்களில் தான் இவை தயாரிக்கப்படுகின்றன. தேவையைப் பொறுத்து கோட்டியாவின் கட்டுமானப்பணிகளை முடிக்க ஒருவருடம் முதல் ஐந்து ஆண்டுகள் வரை ஆகும். இதற்கான மரங்கள் மலேசியா மியான்மர் ஆகிய இடங்களிலிருந்து இறக்குமதி செய்யப்படுகின்றன. 400 டன் சரக்கைக் கையாளும் திறன் கொண்ட கோட்டியா உருவாக்க 350 டன் அளவிற்கு இலுப்பை மரங்களும், 3,000 சதுர அடி கோங்கு மரங்களும் பயன்படுத்தப்படுகின்றன. சுமார் 20 அடி நீளமும் 50 அடி உயரமும் கொண்ட கோட்டியா செய்ய 50 இலட்சம் முதல் 1 கோடி வரை செலவாகும். பின்னர், கப்பலுக்குத் தேவையான இயந்திரப்பொறிகள், தொழில்நுட்பப் பொறிகள் ஆகியவை பொருத்தப்பட்டு நீரில் இறக்கப்பட்டு நீர்க்கசிவு உள்ளிட்ட பல்வேறு சோதனைக்குப் பிறகு துறைமுக அதிகாரிகளின் உரிமம் பெற்று இயக்கப்படுகின்றன. 400 டன் சரக்குக் கையாளும் திறன் கொண்ட கோட்டியாக்களை உருவாக்க 2 கோடி ரூபாய் வரை செலவிடப்படுகிறது.

ஆதாரம்
------

* தினமலர் செய்தி

மேற்கோள்
--------

1. ↑  தமிழ் மீனவன்
2. ↑  விகடன்.காம்
**மாப்பிள்ளை லெப்பை ஆலிம்** (1816-1898) அவர்கள் 19ஆம் நூற்றாண்டில் வாழ்ந்த, தென்னிந்தியாவைச் சேர்ந்த மார்க்க அறிஞரும்,சூபி மகானும்,எழுத்தாளரும்,கவிஞரும் ஆவார். இவர்கள் தென்னிந்தியா மற்றும் இலங்கையில் இஸ்லாமிய மறுமலர்ச்சிற்கு பெரும் பங்காற்றியவர்.

ஆரம்ப வாழ்க்கையும் கல்வியும்
----------------------------

மாப்பிள்ளை லெப்பை ஆலிம் இந்தியாவின் காயல்பட்டணத்தில் பிறந்தார்கள். இவர்களின் தந்தை வெள்ளை அஹமது லெப்பை ஆலிம் ஆவார்.இவர் மாதிஹுர் ரஸூல் சதகதுல்லாஹில் காஹிரி (சதகதுல்லா அப்பா) அவர்களின் வம்சாவழியில் தோன்றியவர்.இவர்களின் இயற்பெயர் செய்யித் முஹம்மத்.அவரது இரண்டாவது வயதில், அவர்களது குடும்பம் கீழக்கரையில் குடியேறியது.இவர் தனது 10வது வயதில் புனித அல்குர்ஆனை மனனம் செய்தார்.

கீழக்கரையில் புகழ்பெற்ற மார்க்க அறிஞர் தைக்கா ஸாஹிபு(றழி) அவர்களிடம் கல்விகற்றார்கள்.பல்வேறுபட்டகல்வி ஞானங்களை தைக்கா ஸாஹிபு (றழி) அவர்களிடம் கற்றுத்தேர்ந்தார்.

பிந்திய வாழ்க்கை
----------------

தனது ஆசிரியர் தைக்கா ஸாஹிபு(றழி) அவர்களின் மகளை மணமுடித்தார்கள். இதனால் அவர்கள் "மாப்பிள்ளை லெப்பை ஆலிம்" என அழைக்கப்பட்டார்.பின்னர் தமது மாமனாரிடம் பைஅத்தும், கிலாபத்தும் பெற்றார்கள்.அரூஸிய்யா மத்ரஸாவை அமைத்து அதில் நூலகம் ஒன்றை நிறுவினார்கள்.
இவர்களுக்கு கல்வத் நாயகம், சாகுல் ஹமீது என்ற ஜல்வத் நாயகம் ரலியல்லாஹு அன்ஹுமா ஆகிய இரு மகன்கள் பிறந்தார்கள்.
இலங்கையிலும், தமிழகத்திலும் இவர்கள் ஆற்றிய மார்க்க சேவை மிக மகத்தானது. இலங்கையில் 355 பள்ளிவாசல்களையும் தைக்காக்களையும் நிறுவினர்.இலங்கையில் போர்ச்சிக்கீசியர்கள் மார்க்கத்தில் ஏற்படுத்திய தாக்கத்தை தகர்த்து மார்க்கத்தை புணருத்மானம் செய்ய பெரும் பங்காற்றினார்கள்.

மரணம்
-----

மாப்பிள்ளை லெப்பை ஆலிம் அவர்கள் தனது 84 ம் வயதில் ரஜப் பிறை 5ஹிஜ்ரி 1316 சனிக்கிழமை மாலை (கி.பி. 1898)யில் மறைந்தார்கள். இவர்களின் அடக்கஸ்தலம் கீழக்கரை தைக்காவில் அமைந்துள்ளது.

பங்களிப்புக்கள்
---------------

மாப்பிள்ளை லெப்பை ஆலிம் அரபுத் தமிழ் மற்றும் இஸ்லாமிய தமிழ் இலக்கியத்துறைக்கு பெரும் பங்காற்றியுள்ளார்கள்.அவர்கள் பல நுால்களை
எழுதியுள்ளார்கள்.

* மஙானீ(மார்க்க சட்ட நூல்)
* பத்ஹுத் தைய்யான
* ஙனீமத்துஸ்ஸாலிஹீன்
* மின்ஹத்து ஸரன்தீப்- இலங்கை பற்றி எழுதப்பட்ட நுால்
* ஹதிய்யா மாலை
* ஹத்யா ஷரீப்
* ராத்திபத்துல் ஜலாலிய்யா
* தாமிரப் பட்டணம் - அரபுத் தமிழில் எழுதப்பட்ட தமிழ் நாவல்
* தலைப் பாத்திஹா
* மவாஹிபுல் மஜீத்-பி-மனாகிபி ஷாஹுல் ஹமீத்(நாகூரார் வரலாறு)

மேற்கோள்கள்
-----------

1. 1 2  Tayka Shuayb Alim (1993) *Arabic, Arwi, and Persian in Sarandib and Tamil Nadu.* Madras :Imamul Arus Trust
2. ↑  Shukri, M.A.N. (1986). *Muslims of Srilanka*. Jamiah Naleemia Inst.. பக். 352.
3. ↑  Torsten Tschacher (2001). *Islam in Tamilnadu: Varia.* (Südasienwissenschaftliche Arbeitsblätter 2.) Halle: Martin-Luther-Universität Halle-Wittenberg. ISBN 3-86010-627-9. (Online versions available on the websites of the university libraries at Heidelberg and Halle:  and ).

வெளியிணைப்புகள்
---------------

* இமாமுல் அரூஸ் அல்லாமா ஸெய்யிது முகம்மது மாப்பிள்ளை லெப்பை ஆலிம் (ரழி) அவர்கள்
* மாப்பிள்ளை லெப்பை ஆலிம்
மாமண்டூர் குகைகள்
**மாமண்டூர் குகைகள்** என்பது திருவண்ணாமலை மாவட்டம். வெம்பாக்கம் வட்டத்தில் உள்ள மாமண்டூர் என்ற கிராமத்தில் அமைந்துள்ள குகைகள் ஆகும். இது பல்லவர் காலத்திய குடைவரைக் குகைகள் ஆகும். இக்குகைகள் இயற்கையாக அமைந்த குன்றினை இணைத்து ஏற்படுத்தப்பட்ட பெரிய ஏரியின் கரைகளின் மீது அமைந்துள்ளன.

இந்தியத் தொல்லியல் ஆய்வகத்தால் தேசிய முக்கியத்துவம் வாய்ந்த நினைவுச் சின்னமாக அறிவிக்கப்பட்ட இடங்களுள் இதுவும் ஒன்று. இங்கு காணப்படும் கல்வெட்டுகளில் இக்கோயில்கள், ஏழாம் நூற்றாண்டின் பல்லவ அரசன் மகேந்திரவர்மனால் அமைக்கப்பட்டதாக காணப்படுகிறது. முதல் குகையில் காணப்படும் முதன்மைக் கடவுள் நரசிம்மர். இரண்டாவது குகை சைவ ருத்திரவலீசுவரம் குகை என பிந்தைய கல்வெட்டுகளிலிருந்து அறியப்படுகிறது.

மேற்கோள்கள்
-----------

1. ↑  "Back to its grandeur". *The Hindu*. 18 March 2011. Archived from the original on 25 மார்ச் 2011.. பார்த்த நாள்: 11 March 2014.
2. ↑  "Alphabetical List of Monuments - Tamil Nadu". Archaeological Survey of India. 9 March 2014 அன்று பார்க்கப்பட்டது. S. No. 200 — Rock Cut Caves, Sculptures And Inscriptions, Mamandur
3. ↑  Gabriel Jouveau-Dubreuil (1917). *The Pallavas*. Asian Educational Services. பக். 39–. பன்னாட்டுத் தரப்புத்தக எண்:978-81-206-0574-9. .
4. ↑  N. S. Ramaswami (1989). *2000 Years of Mamallapuram: Text*. Navrang. பக். 201. .

வெளியிணைப்புகள்
---------------

விக்கிமீடியா பொதுவகத்தில்,  
 ***மாமண்டூர் குகைகள்***   
என்பதின் ஊடகங்கள் உள்ளன.
**சாலங்காயன்**  பெருங்கதை காப்பியத்தில் வரும் கதைமாந்தர்களில் ஒருவன். உதயணன் காப்பியத் தலைவன். உதயணனின் முதல் மாமனார் பிரச்சோதனன். பிரச்சோதனனின் அமைச்சனாகவும், படைத்தலைவனாவும் விளங்கியவன் சாலங்காயன். 

உதயணனைப் பிடித்து வருவதற்காக 10,000 படைவீரர்களுடனும் எந்திர யானையுடனும் சென்றான். எந்திர யானைக்குள்ளே ஒளிந்திருந்து வெளிப்பட்டு உதயணனைத் தாக்கிய வீரர்களை வயந்தகன் கொன்ற பின்னர் உதயணனைத் தாக்கினான். இவனுடன் இருந்த அனைவரையும் உதயணன் கொன்ற பின்னர் இந்தச் சாலங்காயனை 'அமைச்சனைக் கொல்லலாகாது' என உதயணன் விட்டுவைத்தான். உதயணன் வீசிய வாள் எந்திர யானையின் கொம்பில் பட்டு முரிந்துபோனபோது உதயணனைக் கைது செய்து கொண்டுவந்தவன் இந்தச் சாலங்காயன். 

மத யானையை நூலால் கட்டுவது போலச் சாலங்காயன் உதயணனைத் தன் மேலாடையால் கட்டித் தேரின்மீது ஏற்றி, உச்சைனி நகருக்குக் கொண்டுவந்தான். தன் அரசன் பிரச்சோதனனுக்குத் தெரிவித்தான். பிரச்சோதனன் ஆணைப்படி உதயணனை இருட்டறை ஒன்றில் அடைத்துவைத்தான்.

அடிக்குறிப்பு
-------------

1. ↑   கொங்குவேளிர் (கி.பி. 7 ஆம் நூற்றாண்டு). *பெருங்கதை (4 தொகுதிகள்)*. சென்னை: உ. வே. சாமிநாதையர் பதிப்பு, ஆறாம் பதிப்பு 2000, முதல் பதிப்பு 1934, வெளியீட்டு எண் 40.  உ.வே.சா. எழுதிய உதயணன் சரித்திரச் சுருக்கம்
**கோவிந்த நகர்** (Govinda Nagar) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் பெரிய நிகோபார் தாலுக்காவில் அமைந்துள்ளது.

மக்கள் தொகையியல்
----------------

2004 ஆம் ஆண்டில் 2004 இந்தியப் பெருங்கடல் நிலநடுக்கத்தினாலும் ஆழிப்பேரலையினாலும் இக்கிராமம் பாதிக்கப்பட்ட்டது. இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக கோவிந்த நகர் கிராமத்தில் 194 குடும்பங்கள் வாழ்ந்து வந்தது. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 81.88% ஆகும்.

மேற்கோள்கள்
-----------

1. ↑  "Andaman and Nicobar Islands villages" (PDF). Land Records Information Systems Division, NIC. 2016-03-04 அன்று மூலம் (PDF) பரணிடப்பட்டது. 2015-07-25 அன்று பார்க்கப்பட்டது.
2. ↑  "District Census Handbook - Andaman & Nicobar Islands" (PDF). *இந்திய மக்கள் தொகை கணக்கெடுப்பு, 2011*. Directorate of Census Operations, Andaman & Nicobar Islands. 2015-07-21 அன்று பார்க்கப்பட்டது.
**சாலி பொலிலு** என்ற துளு மொழி திரைப்படத்தின் கதை மற்றும் இயக்குநர் வீரேந்திர செட்டி கவூர். தயாரிப்பாளர் பிரகாஷ் பண்டேஸ்வர். இத்திரைப்படத்தில் நடித்தவர்கள் தேவதாஸ் கபிகாடு, நவீன் டி பாட்டீல் (கதாநாயகன்), போஜராஜ் வமஞ்சூர், திவ்யஸ்ரீ (கதாநாயகி), அர்சுன் கபிகாடு, அரவிந்து போலார், சுந்தர் ராய் மந்தரா, சேத்தன் ராய் மானி, நவ்யா மற்றும் பத்மஜா ராவ். ஒளிப்பதிவாளர் உத்புல் வி நாயனார். இசையமைப்பாளர் வி. மனோகர். படத் தொகுப்பாளர் பி வி. மோகன்.

ரூபாய் மூன்று கோடி செலவில் தயாரிக்கப்பட்ட இப்படம், திரையரங்கில் காட்சிப்படுத்தப்படும் கால அளவு 155 நிமிடங்கள் (இரண்டரை மணி நேரம்) ஆகும்.

இத்திரைப்படம் முழு நகைச்சுவை கலந்த சமூகச் சீர்திருத்த காட்சிகளுடனும் நல்ல பொழுது போக்கு அம்சங்களுடனும் ரசிகர்களை ஈர்த்துள்ளது. துளு திரைப்படத்துறையில் இந்தப் படம் சாதனை புரிந்துள்ளது.

31 அக்டோபர் 2014 அன்று வெளியிடப்பட்ட இந்தத் திரைப்படம் கர்நாடகா மாநிலத்தின் மங்களூரு திரையரங்கில் 500-வது நாளாக ஓடி சாதனை படைத்துள்ளது.கர்நாடகாவில் இதுவரை வேறு எந்த படமும் 500 நாட்கள் ஓடியதில்லை.

இத்திரைப்படம் வேறு இடங்களில் ஐந்து திரையரங்குகளில் 75 நாள்களும், மூன்று திரையரங்குகளில் நூறு நாள்களும் ஓடியுள்ளது.

வசூலில் சாதனை
-------------

இத்திரைப்படம் வெளி வந்த மூன்று வாரத்தில் ஒரு கோடி ரூபாய் வசூலித்து சாதனை படைத்தது.

விருதுகள்
---------

இத்திரைப்படம் பல விருதுகளைப் பெற்றுள்ளது. அவற்றில் சில;

* துளு திரைப்பட விழா 2015-இல் சிறந்த திரைப்படத்திற்கான விருது
* சிறந்த இயக்குநருக்கான விருது

மேற்கோள்கள்
-----------

1. ↑
2. ↑  TULU NADU and CINEMA

வெளி இணைப்புகள்
---------------

* பரணிடப்பட்டது 2015-09-23 at the வந்தவழி இயந்திரம்"
* பரணிடப்பட்டது 2014-11-09 at the வந்தவழி இயந்திரம்
* பரணிடப்பட்டது 2016-03-04 at the வந்தவழி இயந்திரம்
* பரணிடப்பட்டது 2014-11-13 at the வந்தவழி இயந்திரம்
* பரணிடப்பட்டது 2015-06-25 at the வந்தவழி இயந்திரம்
* பரணிடப்பட்டது 2015-09-23 at the வந்தவழி இயந்திரம்
* பரணிடப்பட்டது 2015-07-15 at the வந்தவழி இயந்திரம்
**கிரிட்** (*Grid*) அல்லது **வரிச் சட்டம்** என்பது கோட்பாட்டளவில் எளிமையானதும் வடிவமைப்பதில் கடினமானதுமான ஒரு கதிரியல் கருவியாகும். நோயாளியிடம் தோன்றும் சிதறிய கதிர்களை சிறப்பாக அகற்றப் பயன்படுகிறது. இக் கருவி 1913 -ல் *டாக்டர் குசுடவ் பக்கி* (Dr. Gustave Bucky) என்பவரால் கண்டறிந்து பயன்படுத்தப்பட்டது. பெரிய புலத்தினைப் பயன்படுத்தும் போது அதிக சிதறிய கதிர்கள் தோன்றுகின்றன. அவைகளை அகற்ற இக்கருவியே சிறந்தது.

அமைப்பும் செயற்பாடும்
---------------------

கிரிடில் பல மெல்லிய காரீய நாடாக்கள் செங்குத்தாக அமைந்துள்ளன. அடுத்தடுத்த நாடாக்களுக்கிடையேயுள்ள பகுதி எக்சு-கதிர்களை எளிதில் கடத்தும் தன்மையுடையன. இந்த நாடாக்கள் ஒரே கனமும் உயரமும் கொண்டுள்ளன. இலக்கில் தோன்றி வெளிப்படும் முதன்மைக் கதிர்கள் நேராகக் கடத்தும் பகுதிவழிச் சென்று படத்தாளினை அடையும். அதேநேரம் சிதறிய கதிர்கள் காரீயநாடாவால் தடுத்து நிறுத்தப்படுகின்றன. காரீய நாடாக்களுக்கு இடைப்பட்ட பகுதி அலுமினியத்தால் நிரப்பப்பட்டுள்ளது.

வகைகள்
------

கிரிட் **நிலையான கிரிட்** (stationary grid), **அசையும் கிரிட்** (Moving grid), அங்குமிங்கும் **அதிரும் கிரிட்** (Osillating grid), **குறுக்குவரி கிரிட்** (crossed grid) என பல வகையுள்ளன. மேலும் **குவி கிரிட்** (Focused grid) **போலி குவி கிரிட்** (psuedo focused grid) களும் உள்ளன. பொதுவான பயன்பாட்டிலுள்ளது **நேரியல்கிரிட்** (Linear grid) ஆகும். இதில் காரீயப்பட்டைகள் ஒருபோகாக உள்ளன.

ஆதாரம்
------

* Radio Physics and Dark room Procedures Jaypee Bros. Medical publishers.
அதிபரவளைவுப் பின்னல் அமைப்பில் வடிவமைக்கப்பட்ட 37 மீட்டர் உயரமான நீர்த்தாங்கிக் கோபுரம். இதுவே உலகின் முதலாவது அதிபரவளைவு அமைப்பு. 1896 ஆம் ஆண்டில் விளாடிமிர் சுக்கோவ் என்னும் பொறியியலாளரால் அனைத்து உருசியக் கண்காட்சிக்காக அமைக்கப்பட்டது.
**அதிபரவளைவு அமைப்பு** (Hyperboloid structure) என்பது, அதிபரவளைவு வடிவத்தைப் பயன்படுத்தி வடிவமைக்கப்பட்ட கட்டிடக்கலை அமைப்பு ஆகும். இவ்வடிவத்துக்கு இயல்பாக இருக்கக்கூடிய அமைப்பியல் வலுவைப் பயன்படுத்துவதற்காகப் பெரும்பாலும் உயரமான கோபுரங்கள் இவ்வடிவில் வடிவமைக்கப்படுகின்றன. அமைப்பியல் பயனுக்காக மட்டுமன்றி அழகுக்காகவும் கட்டிடங்களை இவ்வடிவில் அமைப்பது உண்டு. அதிபரவளைவு அமைப்பொன்றை முதன் முதலாக உருசியப் பொறியியலாளரான விளாடிமிர் சுக்கோவ் (1853 - 1939) என்பவர் கட்டினார். உலகின் முதல் அதிபரவளைவுக் கோபுரம் உருசியாவின் லிப்பெட்சுக் ஒப்லாஸ்த்தில் உள்ள பொலிபினோவில் உள்ளது.

அதிபரவளைவு அமைப்புக்களின் இயல்பு
--------------------------------

அதிபரவளைவு அமைப்புக்கள் எதிர்மறைக் காசிய வளைமை (Gaussian curvature) கொண்டவை. அதாவது இவை நேராகவோ அல்லது வெளிப்புறம் வளைந்தோ இல்லாமல் உட்புறமாக வளைந்து இருப்பன. இரட்டை வரிப் பரப்புக்களாக (doubly ruled surfaces) இருப்பதால் நேரான வளைகளால் அமைந்த பின்னல்களாக இவற்றை உருவாக்க முடியும். இதனால் இவற்றைக் கட்டுவது இலகுவானது என்பதுடன், வளைந்த வளைகளால் அமைக்கப்படவேண்டிய வளைந்த மேற்பரப்பு அமைப்புக்களைவிட இவை உறுதியானவையாகவும் உள்ளன. தட்டையான மேற்பரப்புக்களைக் கொண்ட நேரான அமைப்புக்களைவிட அதிபரவளைவு அமைப்புக்கள் கூடிய உறுதி கொண்டவை. எனினும் இத்தகைய அமைப்பில் கட்டிடங்களைக் கட்டும்போது அவற்றில் பெருமளவு இடம் வீணாவதால், நீர்த்தாங்கிகள் போன்ற தேவைகளுக்கான அமைப்புக்களும், அழகியல் தேவைகளுக்காக அமைக்கப்படும் கட்டிடங்களுமே பெரும்பாலும் இவ்வாறு கட்டப்படுகின்றன.

மேற்கோள்கள்
-----------

1. ↑  "Hyperboloid water tower". *International Database and Gallery of Structures*. Nicolas Janberg, ICS. 2007. 2007-11-28 அன்று பார்க்கப்பட்டது.
2. ↑  Cowan, Henry J. (1991), *Handbook of architectural technology*, Van Nostrand Reinhold, p. 175, ISBN 9780442205256, It is easier to build timber formwork for a concrete structure or to fabricate a steel structure if a surface is singly ruled, and even more so if it is doubly ruled.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Hyperboloid structure***   
என்பதின் ஊடகங்கள் உள்ளன. 

* The research of the Shukhov's World's First Hyperboloid structure, Prof. Dr. Armin Grün
* International campaign to save the Shukhov Tower
* Anticlastic hyperboloid shells பரணிடப்பட்டது 2006-04-28 at the வந்தவழி இயந்திரம்
* Shells: Hyperbolic paraboloids (hypar)
* Hyperbolic Paraboloids & Concrete Shells பரணிடப்பட்டது 2005-08-27 at the வந்தவழி இயந்திரம்
* Lattice shell structures
* Special Structures பரணிடப்பட்டது 2007-03-07 at the வந்தவழி இயந்திரம்
* Rainer Graefe பரணிடப்பட்டது 2007-11-22 at the வந்தவழி இயந்திரம்: "Vladimir G. Šuchov 1853–1939 – Die Kunst der sparsamen Konstruktion.",

ஜப்பானிலுள்ள அதிபரவளைவு அமைப்பு.
**அதிதி கோவத்திரிகர்** (மராத்தி: आदिती गोवित्रीकर) (பிறப்பு: மே 21, 1976), அல்லது **சாரா முஃபஸ்ஸல் லக்டாவாலா**, பிரபல இந்திய மோடலும் ஹிந்தி மற்றும் தெலுங்குத் திரைப்பட நடிகையும் ஆவார். இவர் 2001ஆம் ஆண்டு மிஸஸ் வர்ல்ட்டு பட்டத்தை ஜெயித்தார்.

பிறப்பு
-------

அதிதி பன்வேல், மகாராட்டிரத்தின் ஒரு மராத்தி மொழி பேசும் பிராமண குடும்பத்தில் மே 21, 1976 அன்று பிறந்தார். இவர் மும்பையின் கிராண்ட் மருத்துவ கல்லூரியில் படித்தார்.

வாழ்க்கைக் குறிப்புகள்
----------------------

1999 ஆண்டில் அதிதி தன்னுடைய காதலர் டாக்டர் முஃபஸ்ஸல் லக்டாவாலாவை திருமணம் செய்து கொண்டார். திருமணத்துக்கு பின் இவர் தன்னுடைய கணவரின் இஸ்லாமிய மதத்துக்கு மாறி விட்டார். கடந்த 2009 ஆண்டில் 10 வருட திருமண வாழ்க்கைக்கு பிறகு இருவரும் பிரிந்தனர்.

மேற்கோள்கள்
-----------

* "Mystery in the mist: `Dhund - The Fog', a musical murder mystery..". தி இந்து. Fenruary 20, 2003. Archived from the original on 2003-11-14. .



1. ↑  "Photos: Meet Dr Aditi Govitrikar, the first Indian woman to have won Mrs World title" (in en). *Hindustan Times*. 26 June 2021. .
2. ↑  "Bold & beautiful". *ஹிந்துஸ்தான் டைம்ஸ்*. 18 June 2013. .
3. ↑  "Supermodel Aditi Govitrikar Says, 'Let Vegetarianism Grow on You'". Peta India. 12 August 2000. .
**அதிகாலையின் அமைதியில்** புதினம், பரீஸ் வசீலி யெவ் (பிறப்பு 1924) எனும் எழுத்தாளரின் முதல் புதினம். ருஷ்யாவின் ராணுவத்தை சேர்ந்த ஐந்து பெண்களும் ஒரு ராணுவ தளபதியும் சேர்ந்து ருஷ்யாவின் கீரவ் இருப்புப் பாதையை தகர்க்க ஜெர்மானியர் செய்த சதியை முறியடித்ததைக் கூறும் கதை.

சோவியத் பெண்கள் போர்க்களத்தில் காட்டிய வீரத்தைக் கூறும் கதை. பெரும்புகழ் பெற்ற இந்நாவல் இளைஞர்களுக்கான சிறந்த நூலுக்கான பரிசு பெற்றது.

தான் பிறந்த குடும்பப் பொறுப்பை 14 வயது சிறுவனாயிருந்த போதே ஏற்றுக் கொண்ட வஸ்கோவ் சார்ஜண்டு மேஜர். இருப்புப் பாதை கிளை நிலையத்தில் பணிபுரிய அனுப்பப்படும் ஆண்கள் சிறுமைக் குணம் கொண்டவர்களாக இருப்பதால் அவர்களை திருப்பி அனுப்பிவிட்டு, குடி போன்ற குணங்கள் இல்லாத படை வீரர்களை கேட்பதால் அவனது அமைதியை குலைக்கும் விதத்தில் பெண்கள் படையை அவனுக்கு கீழ் வேலை செய்ய அனுப்புகின்றனர்.

30 வயதிலேயே தனக்கு கீழ் வேலை செய்யும் பெண்களை அடுத்த தலைமுறையினர் போன்ற நோக்கோடு பார்க்கும் வஸ்கோவுக்கும் அவனது உற்சாகமான படைப்பெண்களுக்கும் இடையே உள்ள இடைவெளியையும், படையினரில் ரீதா என்ற பெண் இரண்டு ஜெர்மானியரைக் காட்டில் பார்த்து தகவல் சொல்ல ஜெர்மானியர் இருவர் என்ற அனுமானத்தில் தமது தலைமையில் ஐந்து படைப்பெண்களுடன் தனக்கு மட்டுமே தெரிந்த சதுப்புநில குறுக்குப் பாதை வழியாக அழைத்துச் செல்லும்போது எதிர்கொள்ளும் சிரமங்களும், ஜெர்மானியர் பதினாறு பேர் என்று தெரிய வரவும் லீஸா என்ற படைப்பெண்ணை திருப்பி உதவிக்காக அனுப்புவதும், சிறிய அளவிலான லீஸாவின் ஒருதலை நேசமும், சதுப்பு நிலத்தில் மாட்டி உதவி கொண்டு வர முடியாமல் லீஸா உயிரிழப்பதும், மீதமுள்ள படைப்பெண்களுடன் ஜெர்மானியருடன் போராடி தனது கையையும், தனது படையைச் சேர்ந்த மற்றவர்களின் உயிரையும் இழக்க நேர்வதும், எதிரிகள் எவ்வளவு பேர் என்று கணக்கிடவிடாமல் ஜெர்மானியரை எதிர்கொண்டு அவர்களது முயற்சியைத் தடுப்பதும், இதற்கிடையில் தாய்நாட்டைக் காக்கும் முயற்சியில் அந்தப்பெண்களின் தீவிரத்தைக் கண்டு வஸ்கோவ் கொள்ளும் சகோதரபாசமும் ஆசிரியரால் உணர்வு பூர்வமாகவும் கதைக்களத்திற்கு எடுத்துச்செல்லும் விதமாகவும் சிறப்பாக கையாளப்பட்டுள்ளன.

இந்நூல் திரைப்படமாக வெளிவந்து உலகம் முழுவதும் வரவேற்பைப் பெற்றது. தமிழில் வெளிவந்த ’பேராண்மை’ திரைப்படம் இத்திரைப்படத்தின் அடிப்படையில் அமைந்ததாகக் கருதப்படுகிறது.

உதவி நூல்
---------

அதிகாலையின் அமைதியில் : பரீஸ் வஸீலியெவ்; பாரதி புத்தகாலயம்

வெளி இணைப்புகள்
---------------

* அதிகாலையின் அமைதியில்
ராவ் பகதூர் **சின்னகாவனம் தாதுலிங்க முதலியார்** *(C. Tadulinga Mudaliar)* அல்லது **சி. தாதுலிங்கம்** (1878 – 1954) என்பவர் இந்தியத் தாவரவியலாளர் ஆவர். இவர் *சில தென்னிந்தியப் புற்கள் ஒரு கையேடு* எனும் புத்தகத்தினை இந்தியத் தாவரவியல் அறிஞர் கா. இரங்காச்சாரியுடன் இணைந்து எழுதினார். இந்த புத்தகம் தாவரவியலில் முதன்மையானதாகக் கருதப்படுகிறது. முதலியார் 1942-43ல் சென்னை மாநகரத் தந்தையாகப் பணியாற்றினார்.

தனிப்பட்ட வாழ்க்கை
------------------

1878ஆம் ஆண்டில் சென்னை மாகாணத்தில் பிறந்த முதலியார் கோவையில் உள்ள வேளாண் கல்லூரியில் பட்டம் பெற்றார். பின்னர் இக்கல்லூரியின் முதல்வராகவும் பணியாற்றினார்.

முதலியார் 1921ஆம் ஆண்டில் சென்னை அரசு அருங்காட்சியகத்தின் *கே.ரங்காச்சாரியுடன் சேர்ந்து சில தென்னிந்தியப் புற்கள் குறித்த ஒரு கையேட்டை* எழுதினார். இது தாவரவியலாளரிடம் பாராட்டைப் பெற்றது. இவர் லின்னியன் சொசைட்டியின் சகாவாகத் தேர்ந்தெடுக்கப்பட்டார். இவருக்கு "ராவ்பகதூர்" பட்டம் வழங்கப்பட்டது.

அரசியல்
-------

1942இல் சென்னை மாநகரத் தந்தையாக வி. சக்கரை செட்டியாரை தொடர்ந்து பொறுப்பேற்றார். இவர் 1943 வரை மாநகரத் தந்தையாகப் பணியாற்றினார். இவருக்குப் பிறகு சையத் நியாமத்துல்லா இப்பதவிக்கு நியமிக்கப்பட்டார்.

இறப்பு
------

முதலியார் 1954இல் தனது எழுபத்தைந்து வயதில் காலமானார்.

மேற்கோள்கள்
-----------

1. 1 2 3  S. Muthiah, தொகுப்பாசிரியர் (2008). "Appendix 2". *Madras, Chennai: A 400-year record of the first city of Modern India*. **1**. Palaniappa Brothers. பக். 438.
2. 1 2  "HUH Botanist Record". Harvard University.
3. ↑   *Calendar of the University of Madras*. University of Madras. 1915. பக். 45.
4. ↑   *The Madras Journal of Co-operation*. **46**. 1954. p. 192.

வெளி இணைப்புகள்
---------------

* தாதுலிங்கம், சி .; ஜி. வெங்கடநாராயணா (1932) சில தென்னிந்திய களைகளின் கையேடு. மெட்ராஸ்: அரசு அச்சகம்.
* சில தென்னிந்திய புற்களின் கையேடு (1921)


|
|  |
| முன்னர்**வி. சக்கரை செட்டியார்** | **சென்னை மாநகராட்சி மன்றத் தலைவர் (மேயர்)**1943-1944 | பின்னர்**சையத் நியாமத்துல்லா** |
**கயமனார்** , சங்ககாலப் புலவர் பாடல் எண்ணிக்கை வரிசையில் எங்கு உள்ளார் என்பதை நாமே அளவிட்டுகொள்ள முடியும். சங்கப் புலவர்களில் 50-இக்கும் குறைவான எண்ணிக்கையில் பாடல்கள் பாடிய ஏழு புலவர்களில் ஐந்தாவது இடத்தில் இருப்பவர் எனல் ஒரு கணிப்பு. இவரது 23 பாடல்கள் சங்கத்தொகை நூல்களில் இடம்பெற்றுள்ளன. 
அன்னி, திதியன் ஆகிய குறுநிலத் தலைவர்களை இவர் தம் பாடலில் குறிப்பிட்டுள்ளார்.

பெயர்க்காரணம்
-------------

இவரது பெயர் இயற்பெயரா, காரணப் பெயரா என்பதை உறுதியாகச் சொல்ல இயலவில்லை. சங்க இலக்கியங்களுக்கு உரை எழுதியவர்கள் புலவர்கள் பற்றி குறிப்புகளையும் எழுதிச் சென்றுள்ளனர். இந்த வகையில் கயமனார் என்ற பெயருக்கு இரு வேறு காரணங்கள் கூறப்படுள்ளன.

1. ‘கய’ என்ற சொல் பெருமையை உணர்த்தும்; ஆதலால் இவர் பெரியவர் பெருமைக்குரியவர் என்ற பொருள்படக் கயமனார் எனப்பட்டார் என்பது.
2. பசுமையான இலைக்கு மேல் எழுந்த நெய்தல்பூ உப்பங்கழியில் தண்ணீர்மிகும் போதெல்லாம் நீரில் மூழ்கும் மகளிரின் கண்போன்றிருக்கும் என்பதுபட இவர் குறுந் தொகைப் பாடல் ஒன்றில் உவமை கூறியிருக்கிறார்."பாசடை நிவந்த கணைக்கால் நெய்தல்இனமீன் இடுங்கழி ஓதல்மல் குதொறும்கயம்மூழ்கு மகளிர் கண்ணின் மானும்"(குறுந்தொகை - 9)என்பது அந்தப் பாடல்.இதில் பயன்படுத்தப்பட்டுள்ள கயம் என்ற சொல்லின் சிறப்பு கருதி ‘கயமனார்’ எனப் பெயர் பெற்றார் என்பது.
3. கயம் என்னும் சொல் நிலத்தில் வாழும் விலங்குளில் பெரிய விலங்காகிய யானையை உணர்த்தும்.யானை போன்றவர் என்னும் பொருள் படுவதாகவும் இச்சொல் அமைந்திருக்கலாம்.

பாடல்கள்
--------

இவரது படல்கள் காதலனுடன் வாழ விரும்பும் காதலி காதலனுடன் அவன் ஊருக்கு செல்வது பற்றிய உடன்போக்குச் செய்திகளைக் கூறும் பாடல்களாக உள்ளன. 

#### அகப்பொருள்

நற்றிணைப் பாடல் 324 குறிஞ்சி அல்லது பாலை என்று குறிக்கப்பட்டுள்ளது.
அகநானூறு 7, 17, 145,189, 195, 219, 221, 259, 275, 321, 383,397  

குறுந்தொகை 9(நெய்தல்), 356, 378, 396  

நற்றிணை 12, 198, 279, 293, 305, 324  

#### புறப்பொருள்

புறநானூறு 254  

ஆகியவை.

அரிய செய்திகள்
--------------

* குயவன் சொச்சிப் பூவைத் தலையில் சூடிக்கொண்டு (உணவுப்)பலி தரும் ஊர்த்திருவிழாவை அறிவிப்பான். - நற்றிணை 293
* கோவலர் நிலத்தை உடைத்து நீர் கசியும் கூவலில் தம் ஆனிரைகளுக்கு நீரூட்டுவர். - அகம் 321
* 'வளையில் வறுங்கை ஓச்சி' அவனது கிளைஞர் அழ, எழுப்ப எழா மார்பனாய் மள்ளன் இறந்துகிடந்து கிடந்தான். - புறம் 254
* புறவின் புலம்புகொள் தெள்விளி - நற்றிணை 305
* யானை ஓமைமரப் பட்டைகளைக் குத்திப் பிளந்து தின்னும். - அகம் 397

### தெருவிளக்கு

பழமையான ஊர்களில் 'நெய்யுமிழ் சுடர்' காற்றில் ஆடும்போது வானத்தில் மீன் மின்னுவது போல் தோன்றும். - அகம் 17
### வண்டல் விளையாட்டு

விரலால் கோடு போட்டு மகளிர் வண்டல் விளையாடுவர். - அகம் 275
### புலிப்பல் தாலி

தலைவனுடன் ஓடிப்போன தலைவி தாய்வீட்டில் இருந்தபோதே 'பொன்னொடு புலிப்பல் கோத்த புலம்புமணித்தாலி' அணிந்திருந்தாள். அதிலுள்ள மணி ஒலிக்கும். - அகம் 7
### சிலம்பு கழி நோன்பு

தாய் வீட்டை விட்டுத் தலைவனுடன் செல்லும் தலைவி தன் காலில் அணிந்திருந்த சிலம்பைப் கழற்றி வைத்துவிட்டுச் செல்வாள். - நற்றிணை 12, 279, அகம் 321
போட்டுக்கொண்டும் செல்வாள். - அகம் 17

வரலாறு
------

குறுக்கைப் பறந்தலை என்னுமிடத்தில் போர். திதியனின் காவல் மரம் புன்னை. அந்தப் புன்னையை அன்னி துண்டு துண்டாக வெட்டிச் சாய்த்தான்.

மேற்கோள்கள்
-----------

1. 1 2  மயிலை பாலு (13 மே 2013). "சங்கப் புலவர்கள் - கயமனார்". தீக்கதிர் தமிழ் நாளிதழ். 12 மே 2014 அன்று பார்க்கப்பட்டது.
[*தொடர்பிழந்த இணைப்பு*]